મળતી માહિતી મુજબ નવરંગપુરાના લીમડીવાડમાં રહેતા યશ પરીખ બોડકદેવ ખાતે આવેલી મોકા રેસ્ટોરન્ટમાં મેનેજર તરીકે ફરજ બજાવે છે. રાત્રે બે વાગ્યે નોકરી પૂરી કરી યશ અને તેમના મિત્રો રેસ્ટોરન્ટ બહાર ક્રિકેટ રમી રહ્યા હતા. દરમ્યાનમાં સવા બે વાગ્યાની આસપાસ બે ફોર્ચ્યુનર કારમાં ચાર શખસ આવ્યા હતા. એક યુવકે અહીં ક્રિકેટ કેમ રમો છો? અહીં ક્રિકેટ નથી રમવાનું કહ્યું હતું. યશે તમારી કાર માટે જગ્યા કરી આપું કહેતાં અહીંયાં જ ગાડી ઊભી રાખું છું તેમ કહી બેઝબોલ તથા લાકડી-દંડા વડે ચારેય યુવકોએ ગાળો બોલી મારામારી કરી હતી.